
      Nr. 11.901/01.07.2024
RAPORT DE SPECIALITATE 
a proiectului de hotărâre privind aprobarea încheierii unui protocol de cooperare între Județul Ilfov – Consiliul Județean, Direcția Generală de Asistență Socială și Protecția Copilului Ilfov și unele unități administrativ - teritoriale din județul Ilfov, în vederea realizării proiectului de interes public “Butonul care poate salva vieti”.
Urmare a analizei Proiectului de hotărâre nr. 59 din 01.07.2024  privind aprobarea încheierii unui protocol de cooperare între Județul Ilfov – Consiliul Județean, Direcția Generală de Asistență Socială și Protecția Copilului Ilfov și unele unități administrativ - teritoriale din județul Ilfov, în vederea realizării proiectului de interes public “Butonul care poate salva vieti”.
       Proiectul de interes local și  județean ″Butonul care poate salva vieți ″ are ca scop salvarea vieții persoanelor adulte din grupurile vulnerabile și vârstnice, aflate în situație de dificultate, domiciliate pe raza județului Ilfov aflate în evidența Direcției Generale de Asistență Socială și Protecția Copilului Ilfov sau a  Compartimentului de Asistență Socială a comunei Cornetu, fără familie sau fără sprijin din partea familiei/ comunității, care au probleme de sănătate și care necesită intervenție imediată în vederea reducerii riscului de degradare ireversibilă a stării de sănătate sau chiar a decesului, pe perioada 2024-2025.
      Potrivit art. 129 alin. (2) lit. d) din OUG nr. 57/2019 privind Codul administrativ, cu modificările şi completările ulterioare:

       “În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:

b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;
c) sănătatea;”
      De asemenea potrivit art. 129 art. 9 lit. a) din OUG nr. 57/2019 privind Codul administrativ, cu modificările şi completările ulterioare prevede:

      În exercitarea atribuţiilor prevăzute la alin. (2) lit. e), consiliul local:

a) hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;
      Având în vedere cele menționate mai sus considerăm că sunt întrunite condiţiile de oportunitate şi legalitate pentru înscrierea pe ordinea de zi a următoarei  şedinţe a  Consiliului Local Cornetu, Judeţul Ilfov a acestui proiect şi adoptarea sa. 

